section_heading: Koncept
paragraph_text: Emisije imaju jednostavan koncept – trideset minuta, voditelj u studiju, najviše pet većih reportaža, kratke vijesti i najave kulturnih događaja. Težište je na kvaliteti i vizualnoj atraktivnosti reportaža. Tijekom ljeta se umjesto magazina emitiraju polusatni dokumentarni filmovi pojedinih televizija – za čiju je formu uredništvo osmislilo naziv monotema – tako da su sve emisije tijekom cijele godine premijerne. Uređuju se tako da se na kvartalnim grupnim sastancima odabiru ponuđene reportaže, koje će se pripremiti i razmjenjivati dva puta mjesečno.